钦定古今图书集成/明伦汇编/氏族典/第265卷 > 王承肇
## 钦定古今图书集成/明伦汇编/氏族典/第265卷 > 王承肇

按《十国春秋》，前蜀王承肇，宗侃第三子也。生于雅州，
小字獦獠儿。初，宗侃妻崔氏梦一人峨冠褒袖，自称
周公山神牵五色兽逼其衣，遂孕承肇。居数年，有异
人崔和尚见承肇，抚其背曰：“老僧所居周公山，佳气
减半，乃孕灵于此邪？此子麒麟之精也，必为王者之
瑞。”承肇颇通兵法，后累官武定节度使，加太尉，国亡
降唐，为行军司马。